ইয়ান কলকুহন
ইয়ান আলেকজান্ডার কলকুহন, কিউএসএম (ইংরেজি: Ian Colquhoun; জন্ম: ৮ জুন, ১৯২৪ - মৃত্যু: ২৬ ফেব্রুয়ারি, ২০০৫) ওয়েলিংটনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিং করে কার্যকরী ভূমিকা পালন করেছিলেন ইয়ান কলকুহন।